internet vaartha 142 Views
ముంబై : బిఎస్‌ఇ 500 జాబితాలో ప్రత్యేకించి జూన్‌ మాసంలో 105 కంపెనీలషేర్లు 20శాతం పెరిగినట్లు స్పష్టం అయింది. ఐటిసి, గ్రాసిమ్‌, హీరోమోటోకార్ప్‌, ఎసిసి, బయో కాన్‌, బిపిసిఎల్‌, ఎన్‌టిపిసి, పెట్రోనెట్‌ గ్యాస్‌, వంటి 33 స్టాక్స్‌ బిఎస్‌ఇ ఏగ్రూప్‌లో 52వారాల గరిష్టస్థాయిని చేరాయి. హిందాల్కో, వేదాంత, డిఎల్‌ఎప్‌, పంజాబ్‌నేషనల్‌ బ్యాంక్‌, బ్యాంక్‌ఆఫ్‌ఇండియా వంటి 174 కంపెనీల షేర్లు చిన్న, మధ్యతరహా క్యాప్‌ సూచీల్లో 15శాతంపెరిగాయి. ఈక్విటీ మార్కెట్లలో గడచిన నాలుగురోజులుగా పెరుగుతున్న నేపథ్యం లో ఈ స్టాక్స్‌కు కాలం కలిసొచ్చింది. మొత్తం 105 కంపెనీల షేర్లు 20శాతం పెరిగినట్లు అంచనా. ఎస్‌అండ్‌పి బిఎస్‌ఇ సెన్సెక్స్‌ ఒకటిశాతంపెరిగి 259 పాయిట్లవద్ద నిలిచింది. గురువారం 27 వేల పాయింట్లకు చేరింది. సూచి 2.2శాతం పెరి గింది. సోమవారం నుంచి 602 పాయింట్లుపెరిగి 26,398 పాయింట్లకు చేరింది.యూరోపియన్‌ యూనియన్‌నుంచి బ్రిటన్‌ నిష్క్రమించాలన్న నిర్ణయం తర్వాత మార్కెట్లు క్రమేపీ కోలుకు న్నాయి. మొత్తంగా బిఎస్‌ఇ ఎగ్రూప్‌లో 33 కంపెనీల షేర్లు 52 వారాల గరిష్టస్థాయికి చేరాయి. ఇంట్రాడేలో అనూహ్య ఫలితాలిచ్చాయి. వీటిలో టాప్‌ 10 బ్లూచిప్‌ కంపెనీలు కూడా ఉన్నాయి. కేంద్ర కేబినెట్‌ బుధవారం ఏడోవేతన సంఘం సిఫా రసులు ఆమోదించడంవల్ల ప్రభుత్వం 84,900 కోట్లు భారం చవిచూడాల్సి వస్తోంది. చెల్లింపులు, పెన్షనర్ల రూపంలో చెల్లిం పులు అవసరం అవుతాయి. పట్టణప్రాంతం లో వినియోగసామర్ధ్యం పెరగడానికి ఇదొక నిదర్శనమని నిపుణులు చెపుతున్నారు సాధా రణ స్థాయి నుంచి, మరింతగా వర్షపాతం పెరగడంతో మార్కెట్లకు కలిసొచ్చింది. ప్రత్యే కించి ఎఫ్‌ఎంసిజి కంపెనీలకు మంచి ఊతం ఇచ్చింది. 2017-18 ఆర్థిక సంవత్సరంలో మంచి ఆర్థిక వ్యవస్థ లేదా మరింత పటిష్టం అవుతుందనడానికి ఇదొక నిదర్శనమని కోటక్‌ సంస్థాగత ఈక్విటీ రీసెర్చి నివేదిక వెల్లడిం చింది. ఏంజెల్‌ బ్రోకింగ్‌ ప్రకారం చూస్తే సిపిసితోపాటు సానుకూల రుతుపవన వాతా వరణం వినియోగరంగ ఉత్పత్తులతో కలిపితే కొంతమేర ఆదుకుంటుందని అంచనా. వీటితోపాటే ఇండియన్‌ బ్యాంకు, స్టేట్‌బ్యాంక్‌ ఆఫ్‌ బికనీర్‌, అండ్‌ జైపూర్‌, పంజాబ్‌నేషనల్‌ బ్యాంకు, దేనా బ్యాంకు, అలహాబాద్‌బ్యాంకు, స్టేట్‌బ్యాంక్‌ ఆఫ్‌ట్రావన్కోర్‌, ఓరియంటల్‌ బ్యాంక్‌ ఆఫ్‌ కామర్స్‌ వంటివి 30శాతం చొప్పున ర్యాలీతీసాయి.అంతకుముందు ఈనెలలోనే రిజర్వు బ్యాంకు సమస్యాత్మక రుణాల పునర్‌వ్యవస్థీకరణకు మార్గదర్శ కాలు సడలించింది. దీనివల్ల బ్యాంకరులు రానిబాకీలు, మొండి బకాయిలపై మరింత సమర్ధవంతమైన కార్యాచరణకు పూను కోగలవన్నది అంచనా.  బిర్లా కార్పొరేషన్‌, దాల్మియా భారత్‌, డెక్కన్‌ సిమెంట్స్‌, సాగర్‌ షిమెంట్స్‌, ఇండియా సిమెంట్స్‌, కోశోరామ్‌ ఇండస్ట్రీస్‌, హీడెల్‌బర్గ్‌ సిమెంట్‌ ఇండియా, ప్రిస్మ్‌ సిమెంట్‌ సంస్థలు సిమెంట్‌ రంగపరంగా 35శాతం పెరిగాయి. రుతుపవనాల ప్రభావమే కాకుండా ప్రభుత్వం మౌలికవనరుల వృద్ధిపై దృష్టి కేంద్రీకరించడంతో ఈ కంపెనీల షేర్లు భారీ గా పెరిగాయి. బ్రెగ్జిట్‌ ప్రభావంతో ముందు కొంతకొంత నష్టాలపాలయ్యాయి. స్టాక్‌ మార్కెట్లలో రెండులక్షల కోట్ల రూపాయలకుపైబడిన నష్టం వాటిల్లినప్పటికీ రానురాను కోలుకున్నాయి. యూరోపియన్‌ యూనియన్‌ కూడా బ్రిటన్‌ వైదొలిగే ప్రణాళిక తక్షణమే అమలుచేయాలని కోరడం, యూరోపియన్‌ యూనియన్‌ దేశాల నుంచి ఆంగ్లభాషను తొలగించాలన్న నిర్ణయం తీసుకోవడం వంటివి కూడా మార్కెట్లపై ప్రభావం చూపించాయి. వీటికితోడు దేశీయంగా ఆర్థికవ్యవస్థ పరంగా తీసుకున్న సంస్కరణలు కూడా లాభించాయి. టెక్స్‌టైల్‌ రంగానికి 6000 కోట్ల ప్యాకేజి, కార్మికరంగపరంగా కొత్త సంస్కరణలు, జాతీయ గనుల విధానానికి కేబినెట్‌ ఆమోదముద్ర వేయడం వంటివి మార్కెట్లకు లాభించాయి. అన్నింటికంటే ముఖ్యంగా వేత నాల పెంపుతో ఉద్యోగవర్గాల్లో వ్యయసామర్ధ్యం పెరుగు తుందని ఫలితంగా ఆటోమొబైల్‌ రంగం మరింత లాభ పడుతుందని అంచనా. ద్విచక్రవాహనాలు, కార్లు వంటి వాటి మార్కెట్‌ భారీ ఎత్తున సాగుతుందని నిపు ణులు అంచనాలు వేసారు. మొత్తం మీద జూన్‌నెలలో ఒడి దుడుకులు తీవ్రస్థాయిలో ఎదుర్కొన్నప్పటికీ మార్కెట్లలో 105 కంపెనీల షేర్లు భారీ ఎత్తున పెరిగాయి. వీటిలో ఏ గ్రూప్‌ షేర్లు అయితే 52 వారాల గరిష్టస్థాయిని తాకాయి.